A déli, görög ciprióták által lakott területeken az elutasítás fő oka vélhetően az volt, hogy a terv a szavazók megítélése szerint túl nagy engedményeket adott az északi félnek. Aránytalannak érezték a létrehozandó döntési mechanizmust, és úgy ítélték meg, hogy a gyenge központi kormányzat révén a terv valójában csak intézményesítené a sziget megosztottságáét. Sérelmezték továbbá, hogy a terv nem írta elő a Ciprus 1974-es török megszállása után Törökországból betelepült anatóliai törökök távozását (akik azóta már Észak-Ciprus lakosságának legfőbb többségét alkotják, addig az őshonos török ciprióták alig több mint 34%-os kisebbségbe kerültek), és nem adott kárpótlást az északról elüldözött és vagyonuktól megfosztott görög cipriótáknak.